Ja u ljubav vjerujem

 „Hajde Neva, požuri se! Moramo biti pred školom za pet minuta!“ Zvala me mama po deseti put.

„Evo, stižem“, rekla sam dovršavajući pletenicu. Kada sam ju dovršila pogledala sam se još jednom u ogledalo. Nosila sam svoju najdražu crnu majicu sa bijeli natpisom „I love New York“. Provjerila sam da izgledam savršeno, da nemam ni jedne mrlje, nabora ili bilo što što bi mi moglo uništiti ovaj dan A zašto je ovaj dan tako poseban? Ovo je dan polaska na ekskurziju! Idemo na more na pet dana. No, bilo je tu još nešto… S nama idu učenici iz još jedne škole, ali ne bilo koje škole. Bili su to učenici iz OŠ „Mladost“, a u tu školu ide Bruno, jedan dečko sa tečaja španjolskog jezika koji mi se sviđao od trenutka kada smo postali prijatelji. Naravno on je „volio“, nije bio zaljubljen, nije mu se sviđala, nego je VOLIO Karlu. Da, onu glupu Karlu iz neke škole u centru.

 „U sobi smo sa Lucijom, Marijom i Sarom“, rekla je Matea mojoj mami. Torbe su već bile u autobusu.

„Idemo unutra?“ Pitala je Matea.

„Da“, rekla sam Matei i pozdravila se s mamom. Sjele smo na svoja mjesta. Iza nas su bile Marija i Sara.

„Još sam osam sati i tamo smo!“ Rekla sam uzbuđeno.

„Misliš još samo osam sati i vidjet ćeš Brunu?“ Pitala me Marija.

„A ima i u tome istine“, rekla sam i nasmijala se. Cijelim je putem Matea naklapala o učenicima iz neke seoske škole koja će biti s nama na ekskurziji. Zatim smo se svađale o tome što se njoj ne sviđaju noge nogometašica. Onda smo se svađale što ona ne želi da ja budem Neva Kanižaj-K ( Brunino prezime), nego Neva K. Kada sam je trebalo još tri sata do Paga, Lucija nam je prišla uplakana sa svojim ruksakom.

„Mogu ja bit' tu malo s vama? Nekih tri sata…“, pitala je kroz plač.

„Da. Zašto?“ Pitala sam.

„Lovro…Lovro… Lovro…“ rekla je kroz plač. Nije morala ništa ni pitati, već smo sve znale. Rekle smo joj da on nije za nju! Uskoro smo stigli u Pag. Čim sam izašla iz autobusa krenula sam tražiti Brunu, ali me Matea upozorila da sam čupava, zgužvana i da imam mrlju od soka na tajicama. Ušli smo u sobu i smjestile se. Sara i ja smo spavale na krevetu na kat, Marija i Lucija ispod nas, a Matea na pomoćnom krevetu. Nakon večere smo sišle u zajedničku sobu. Dečki su gledali utakmicu na TV-u, nastavnici su kartali u kutu, neke cure su igrale „Cluedo“, a mi smo pričale. Nakon pola sata Bruno je sišao i došao do mene. Lucija se pomaknula da on može sjesti pored mene. Pričali smo nekih dvadeset minuta, ali meni je zazvonio mobitel pa sam otišla u sobu. Ujutro smo sišli na plažu koja je bila prepuna ljudi oko nas. Mene je netko polio kanticom punom hladne vode.

„Bruno!!“ Izderala sam se. Uzela sam drugu kanticu koja je slobodno ležala na pijesku i napunila ju vodom te potrčala za Brunom koji je punio svoju kanticu.

„Koji čudak“, rekla se Sara.

„Joj, ti njega ne voliš samo zato što je rekao da imaš bib…“, rekla je Marija.

„Marija! Šuti!“ Prekinula ju je Sara.

Ponovno sam se pridružila curama nakon dvadeset minuta kada smo Bruno i ja proglasili primirje. Poslije ručka smo se odmarale kada je netko pokucao na vrata. Sara ih je otvorila.

„Jel' može Neva doć' na sekundu?“ Čula sam.

„Ne“, rekla je i zalupila vratima.

„Tko je to bio?“ Pitala je Marija.

„Bruno“, rekla je Sara.

„Joooj, Sarooo!“ Rekla sam i otvorila vrata, ali tamo više nije bilo nikoga.

 Dani su prolazili u druženju s Brunom i prijateljima iz razreda i već je došao predzadnji dan. dok smo sjedile u zajedničkoj sobi, dogodilo se nešto čemu se nikada nisam nadala. Sara je čula Brunu kako priča o Karli i ustala je i prišla mu.

„Sad me dobro slušaj! Cijelo ovo vrijeme slušam o Karli! Karla ovo, Karla ono! Karla nema ništa samo izgled! Osvrni se malo oko sebe! Shvati da imaš osobu koja ne može prestati pričati o tebi, samo nekoliko koraka dalje! Shvati da imaš savršenu osobu za sebe, a ta osoba sjedi dvije stolice lijevo od tebe na tečaju španjolskog!“

Bruno me brzo pogledao.

„Saro!!“ izderala sam se i otrčala do sobe. Na pola puta netko me uhvatio za ruku.

„Neva! Čekaj!“ rekao je Bruno kada sam istrgnula ruku iz njegove.

Polako sam se okrenula.

„Jel' to istina što sam ja čuo tamo dolje?“ Pitao me.

„To nema veze, jel' da? Ti voliš Karlu“, rekla sam i preokrenula očima.

„Da, što se tiče toga…“, počeo je Bruno.

„Molim?“

„A uglavnom, ja sam tebe samo htio napraviti ljubomornom“ rekao je Bruno.

„Jel' to znači da…?“ Pitala sam ga.

„Da, sviđaš mi se.“

Baš kada sam prestala vjerovati u ljubav, dogodilo se čudo. Napokon smo se zagrlili i sišli dolje držeći se za ruke. Moja želja se napokon ostvarila i ja sam opet počela vjerovati u ljubav. A možda će, uz malo sreće, za nekih sedamnaest godina napokon biti : Neva Kanižaj-K.